Diari Oficial de la Generalitat Valenciana


Sumari del DOGV 7733, del 03-03-2016 (2016/1449)

RESOLUCIÓ de 23 de febrer de 2016, del director general de l'IVAT, per la qual s'atribueixen determinades funcions als caps de Dependència d'Inspecció Tributària.
------------------------------------------------------------------------------------------------------------------------------------------------------------------

### Dades del document

Número de DOGV
:   7733

Data del DOGV
:   03-03-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/1449


Data del document
:   23-02-2016

Organisme emissor
:   Institut Valencià d'Administració Tributària

Tipus de document
:   Resolució

RESOLUCIÓ de 23 de febrer de 2016, del director general de l'IVAT, per la qual s'atribueixen determinades funcions als caps de Dependència d'Inspecció Tributària. [2016/1449]  
L'article 54 de la Llei 7/2014, de 22 de desembre, de mesures fiscals, de gestió administrativa i financera, i d'organització de la Generalitat, ha creat l'Institut Valencià d'Administració Tributària (IVAT), entitat autònoma de caràcter administratiu adscrita a la conselleria competent en matèria d'hisenda que té atribuïdes, en l'àmbit de la Generalitat, les competències relatives a l'aplicació dels tributs l'exercici de la potestat sancionadora en matèria tributària i la funció revisora en via administrativa.  
D'acord amb els apartats 2, lletra a, i 6, lletra b de l'article 9, del Decret 84/2015, de 29 de maig, del Consell, pel qual s'aprova l'estatut de l'IVAT, i es modifica el Reglament orgànic i funcional de la Conselleria d'Hisenda i Administració Pública, aprovat pel Decret 20/2013, de 25 de gener, del Consell, la signatura dels acords de liquidació i d'imposició de sanció la farà l'inspector de tributs que ostente la direcció del departament d'inspecció tributària, amb independència del lloc on haja d'entendre's realitzat el fet imposable, d'acord amb la normativa de cessió de tributs, o del seu domicili fiscal.  
  
Per la seua banda, l'apartat 5, lletra a, de l'esmentat article 9, atribueix a les dependències d'inspecció tributària la pràctica de les actuacions de comprovació i investigació a la província que corresponga al lloc on haja d'entendre's realitzat el fet imposable, d'acord amb la normativa de cessió de tributs, o al domicili fiscal de l'obligat tributari. A més, en la seua lletra b disposa que els correspondrà, així mateix: «l'aprovació dels actes administratius de liquidació tributària derivats de les actuacions de comprovació i investigació previstes en la lletra a anterior, i la resolució d'expedients sancionadors corresponents, així com la resolució dels recursos de reposició interposats contra aquells, quan així ho dispose el director general, mitjançant una resolució fonamentada en la garantia de la deguda separació entre les actuacions d'instrucció i resolució dels procediments».  
  
En virtut d'això, de conformitat amb tot allò que s'ha exposat, s'atribueixen als caps de dependència d'inspecció tributària de l'Institut Valencià d'Administració Tributària les funcions d'aprovació dels actes administratius de liquidació tributària derivats de les actuacions de comprovació i investigació previstes en la lletra a de l'apartat 5, de l'article 9, del Decret 84/2015, de 29 de maig, del Consell, i la resolució dels expedients sancionadors corresponents, així com la resolució dels recursos de reposició interposats contra aquells, en el cas que hi haja funcionaris que presten serveis en algun lloc de treball del cos superior tècnic d'inspectors de tributs de l'administració de la Generalitat, per a garantir la deguda separació de les funcions d'instrucció i resolució dels procediments.  
  
Publiqueu aquesta resolució en el Diari Oficial de la Comunitat Valenciana.  
  
València, 23 de febrer de 2016.- El director general de l'Institut Valencià d'Administració Tributària: Eduardo Roca Hernáiz.